|  |
| --- |
| banner |
| **Предстоящи събития на Федерацията на европейските счетоводители (FEE)****Симпозиум на Федерацията на европейските счетоводители (FEE) по време на 39-ия годишен конгрес на Европейската счетоводна асоциация (EAA)**Вземете участие в симпозиума, посветен на [*Бъдещето на корпоративното отчитане*](http://www.fee.be/index.php?option=com_content&view=article&id=1529:1510future-corp-rep&catid=50&Itemid=508) по време на конгреса на Европейската счетоводна асоциация на 11 май 2016 г. в Маастрихт.**Запомнете датата във връзка с нашата 30-а годишнина**Федерацията се подготвя [да](http://www.fee.be/index.php?option=com_content&view=article&id=1565&Itemid=106&lang=en) отбележи своята тридесета годишнина, 7 декември 2016 г. в Брюксел.**Предстоящи събития****Инвестиране в един променящ се свят**69-ата годишна [конференция](https://www.cfainstitute.org/learning/events/Pages/05082016_88810.aspx) на Института на дипломираните финансови анализатори, 8-11 май 2016 г. в Монреал.**Четвърта среща на високо равнище на Европейската асоциация за трансфер на технологии и знания за малките и средни предприятия**[Организирана](http://www.smetransfersummit.eu/en/About) от Transeo, Европейската асоциация за трансфер на технологии и знания за МСП на 24-25 май 2016 г. в Кьолн.**Въвеждане на МСФО 16: *Лизинг***[Организирана](https://www.infoline.org.uk/event/implementing-IFRS-16-lease-accounting-requirements-conference/booking/form/10903) от Фондация МСФО на 20 май 2016 г. в Лондон.**Образование и обучение 2020 г.**[Организирана](http://www.accaglobal.com/pk/en/discover/news/2016/march/education-event.html) съвместно от Асоциацията на дипломираните експерт-счетоводители (ACCA) - PwC, под патронажа на холандското председателство на Европейския съюз и в сътрудничество с евродепутат Martina Dlabajova на 25 май 2016 г. в Брюксел.**Форум на Организацията за икономическо сътрудничество и развитие (ОИСР) 2016 г.**[Фокусиран](http://www.oecd.org/forum/) върху растежа, иновациите и дигиталната икономика на 31 май-1 юни 2016 г. в Париж.**Брюкселски икономически форум**[Организиран](http://ec.europa.eu/economy_finance/bef2016/) от Европейската комисия на 9 юни 2016 г. в Брюксел.Следете ни в:Twitter  LinkedIn  Facebook  |

|  |
| --- |
| **Бюлетин** |
| **Бр. № 34 – 3 май 2016 г.** |
|  |
| **http://www.fee.be/images/publications/Corporate_Reporting/future_CR_London.pngКръгла маса, организирана от Федерацията на европейските счетоводители (FEE), Консултативния комитет на счетоводните организации (CCAB) и Института на дипломираните финансови анализатори, посветена на бъдещето на корпоративното отчитане**Регистрирайте се тук за нашето [съвместно събитие](http://www.fee.be/index.php?option=com_content&view=article&id=1573&Itemid=106&lang=en) с Консултативния комитет на счетоводните организации (CCAB) и Института на дипломираните финансови анализатори, което ще се проведе на 16 май 2016 година в Лондон. Вижте нашия доклад, посветен на това събитие, тук: [http://bit.ly/15futurecorprep](http://www.fee.be/library/list/50-corporate-reporting/1529-1510future-corp-rep.html), присъединете се към специалната LinkedIn [група](https://www.linkedin.com/groups/8417453) и проследете дискусията на [#FutureCorporateReporting](https://twitter.com/hashtag/FutureCorporateReporting?src=hash). |
| **http://www.fee.be/images/publications/public_sector/160615_PS_roundtable_visual.pngПета кръгла маса по въпросите на публичния сектор, организирана от Федерацията на европейските счетоводители (FEE)**Регистрирайте се тук, за да вземете участие в [Петата Кръгла маса по въпросите на публичния сектор,](http://www.fee.be/index.php?option=com_content&view=article&id=1571&Itemid=106&lang=en) която ще се проведе на 15 юни 2016 година в Брюксел с тема *Кризата с държавните дългове: как счетоводната отчетност може да бъде (част от) решението?*. Запознайте се с нашия [доклад](http://www.fee.be/library/list/42-public-sector/1579-1604-bp-accrual-accounting.html) по темата, който акцентира върху ключовите ползи от възприемането на счетоводно отчитане на базата на принципа на начисляването и приноса му за вземането на финансови решения от страна на органите на държавно управление. |
| **Новини от Федерацията на европейските счетоводители (FEE)** |
| **Федерацията приветства плановете за опростяване на ДДС и справяне със случаите на измама в Европейския съюз**В нашето [прессъобщение,](http://www.fee.be/library/list/39-vat/1581-press-release-the-federation-of-european-accountants-welcomes-plans-to-simplify-vat-and-tackle-fraud-in-the-eu.html) с което приветстваме изготвения от Европейската комисия План за действие в сферата на облагането с данък върху добавената стойност ние предлагаме на вниманието на Комисията нашите експертни знания и умения за реформиране на европейската ДДС система. Счетоводителите и одиторите играят жизнено важна роля в подкрепата на стопанските субекти при изпълнение на техните задължения във връзка с ДДС и Федерацията ще продължи да участва като независима страна в информационното обезпечаване на дебата по този въпрос. |
| **Федерацията подкрепя ефективната прозрачност в областта на облагането с корпоративни данъци**Нашето следващо [прессъобщение](http://www.fee.be/index.php?option=com_content&view=article&id=1582&Itemid=106&lang=en) подкрепя поставеното от Европейската комисия начало на дебата посредством предложението компаниите да публикуват данъчна информация по страни. Ние [продължаваме](http://www.fee.be/library.html?category=51) да даваме своя принос за подобни инициативи в областта на политиката, които насърчават прозрачността и почтеността, тъй като сме ангажирани със защитата на обществения интерес и легитимността и надеждността на нашите данъчни системи. |
| **Федерацията представи становището си в отговор на провежданото от Европейската комисия обществено допитване във връзка с насоките за докладване на нефинансова информация**Това [становище](http://www.fee.be/index.php?option=com_content&view=article&id=1583&Itemid=106&lang=en) представлява част от нашия [принос](http://www.fee.be/library.html?category=45) за разработване на необвързващи насоки, изисквани съгласно Директивата на Европейския съюз относно оповестяването на нефинансова информация и информация за многообразието. В нашите коментари ние подчертаваме, че тези насоки следва да адресират нивото на същественост, за да спомогнат за намаляване на административната тежест при изготвянето на тази информация и повишаване уместността на оповестяваната информация. |
| **Федерацията представи становището си в отговор на провежданото от Европейската комисия обществено допитване във връзка с подобряване на механизмите за разрешаване на спорове по повод двойното данъчно облагане**В нашия отговор ние [посочваме,](http://www.fee.be/index.php?option=com_content&view=article&id=1584&Itemid=106&lang=en) че сегашните механизми за разрешаване на спорове, които са на разположение в Европейския съюз, не са достатъчни. Двойното данъчно облагане може да създаде бариери за трансграничния бизнес, да отблъсне външните инвестиции и да окаже дългосрочен неблагоприятен ефект върху икономическия растеж. |
| **Федерацията представи становището си в отговор на провежданото от Европейския орган по застраховане и професионално пенсионно осигуряване (ЕОЗППО) обществено допитване във връзка с насоките за подобряване на диалога между компетентните надзорни органи и одиторите**Ние [считаме,](http://www.fee.be/index.php?option=com_content&view=article&id=1585&Itemid=106&lang=en) че Европейският орган по застраховане и професионално пенсионно осигуряване (ЕОЗППО) и Европейският банков орган (ЕБО) следва да гарантират, че техните окончателни насоки ще бъдат приведени в по-пълно съответствие, така че да постигнат последователно, ефективно и ефикасно прилагане във всички европейски страни и всички отрасли. Ние предлагаме също така обсъждане на възможността Федерацията да изпълнява ролята на платформа за дискусии по европейски въпроси, имащи отношение към надзорните органи и одиторите в областта на застраховането. |
| **Федерацията представи становището си в отговор на предложените от Съвета по международни счетоводни стандарти за публичния сектор (IPSASB) изменения в МССПС 25 относно доходите на наети лица**Ние приветстваме подхода, възприет в този Проект за обсъждане, който хармонизира във възможно най-голяма степен Международен счетоводен стандарт за публичния сектор (МССПС) 25 с Международен счетоводен стандарт (МСС) 19. Запознайте се с пълния текст на писмото с коментари [тук.](http://www.fee.be/index.php?option=com_content&view=article&id=1586&Itemid=106&lang=en) |
| **Федерацията представи становището си в отговор на предложените от Съвета за международни стандарти по етика за счетоводители (IESBA) преработки на предпазните мерки в Кодекса – фаза 1**Федерацията счита, че Съветът за международни стандарти по етика за счетоводители (IESBA) предлага много строга концепция за предпазните мерки, пренебрегвайки важни практически последствия. Запознайте се с пълния текст на писмото с коментари [тук.](http://www.fee.be/index.php?option=com_content&view=article&id=1587&Itemid=106&lang=en) |
| **Федерацията представи становището си в отговор на предложените от Съвета за международни стандарти по етика за счетоводители (IESBA) преработки на структурата на Кодекса – фаза 1**Приветстваме инициативата на Съвета за международни стандарти по етика за счетоводители (IESBA) за преструктуриране на Кодекса. Предложените преработки са ключови с оглед повишаване на неговата разбираемост и използваемост, допринасяйки по този начин до широкото му прилагане от страна на професионалните счетоводители. Запознайте се с пълния текст на писмото с коментари [тук](http://www.fee.be/index.php?option=com_content&view=article&id=1588&Itemid=106&lang=en). |
| **Запознайте се с актуална информация относно политиката в областта на данъчното облагане и Съюза на капиталовите пазари**Запознайте се с [Бюлетин](http://www.fee.be/library/list/51-tax-policy/1491-tax-policy-updates.html)а с актуална информация относно данъчната политика (на всеки две седмици) и [[Бюлетин](http://www.fee.be/library/list/51-tax-policy/1491-tax-policy-updates.html)а с актуална информация относно Съюза на капиталовите пазари](http://www.fee.be/library/list/34-capital-markets/1576-capital-markets-union-updates.html) (всеки месец), изготвяни от екипа на Федерацията на европейските счетоводители (FEE). |
| **Федерацията на европейските счетоводители (FEE) в медиите** |
| **Интервю с Hilde Blomme относно това как Федерацията на европейските счетоводители (FEE) работи за постигане на консенсус сред европейските страни**Организацията-членка на Федерацията на европейските счетоводители (FEE) – Асоциацията на дипломираните експерт-счетоводители (ACCA) - публикува [интервю](http://www.fee.be/index.php?option=com_content&view=article&id=1580&Itemid=106&lang=en) с нашия заместник главен изпълнителен директор Hilde Blomme за ежемесечното списание „Счетоводство и бизнес” (Accounting and Business). В статията се откроява начинът, по който Федерацията на европейските счетоводители (FEE) и нейните организации-членки работят съвместно за постигане на консенсус в Европа относно политиките и стандартите, оказващи влияние върху счетоводната професия и счетоводния бранш. |
| **От програмата на Федерацията на европейските счетоводители (FEE)** |
| Президентът на Федерацията на европейските счетоводители (FEE) **Petr Kriz** взе участие в министерската конференция на Световната банка *Да се подготвим за растеж: финансова информация за надеждни бизнес решения* на 27 април 2016 г. във Виена.Главният изпълнителен директор на Федерацията на европейските счетоводители (FEE) **Olivier Boutellis-Taft** представи ключови концепции, съдържащи се в доклада [*Бъдещето на корпоративното отчитане*](http://www.fee.be/library/list/50-corporate-reporting/1529-1510future-corp-rep.html) по време на конференция, която бе организирана от Deloitte и Международния комитет за интегрирано отчитане (IIRC) на 5 април 2016 г. в Брюксел. Той сподели и вижданията на Федерацията относно иновациите и професията по време на конференцията, посветена на одита, на Института на държавните лицензирани счетоводители на публична практика в Исландия (FLE) на 15 април 2016 година в Рейкявик. Olivier направи изказване в рамките на работната група *Нова логика за бизнес планиране за малките и средни предприятия. Нови източници за финансиране на растежа и текущите нужди на малките и средни предприятия* в Европейския парламент на 21 април 2016 г. в Брюксел. |
| **Събития и тенденции в областта на политиката и регулациите** |
| Следете [@ FEE Brussels](https://twitter.com/FEE_Brussels) в Twitter (два пъти дневно) за всички събития и тенденции в политиката и регулациите.Следете [@ FEE\_SMP](https://twitter.com/FEE_SMP) (два пъти седмично) за събития и тенденции, отнасящи се специално до малките и средни предприятия и вижте [Акценти за малки и средни практики,](http://www.fee.be/index.php?option=com_content&view=article&id=1496:smp-highlights&catid=44:sme-smp&Itemid=106) които изготвяме заедно с Международната федерация на счетоводителите (IFAC) (два пъти годишно).Следете ни в [LinkedIn](http://linkd.in/11G5dSZ)Ако сте професионален счетоводител или одитор, регистриран в една от нашите 50 организации членки, присъединете се към нашата LinkedIn група на Федерацията на европейските счетоводители (FEE) [Установете връзка с европейските професионални счетоводители и одитори](http://linkd.in/1uS7nHR). |
|

|  |
| --- |
|  |

 |
|   |
|   |

 |
|  |